text: 
  Ifølge en gammel aftale indgået mellem Nordjyllands Amt og Bedemændenes
   Landsforenings nordjyske kreds har portørerne nemlig haft lov til at 
  afkræve bedemændene et beløb på 70 kr. pr. lig, som de hjalp med at
   løfte op i kisten.
  
  Som leder af sygehusets portørgruppe har ingen kunnet anfægte 
  overportørens ret til sætte sig selv på fast vagt i kapellet. Med 
  omkring 300 døde årligt på Hobro Sygehus er håndsrækningen til 
  bedemændene blevet til en ekstra årsindtægt på rundt regnet 20.000 kr.
  .
  
  I FÆLLESKASSE
  
  " De øvrige portører har ment, at pengene skulle være delt. En del 
  er da også gået til portørernes fælles kaffekasse. Noget er gået til 
  skat. Tilbage har der vel været mellem 3.000 og 5.000 kr. netto til 
  overportøren selv, " siger sygehusdirektør Karl Gaub til B.T..
  
  " Om der er tale om 3.000 kr. eller tre millioner er dog for så 
  vidt ligegyldigt. Sagen er, at der er noget uldent ved hele denne 
  affære. Og jeg kan ikke leve med, at der rejses tvivl om en 
  medarbejders hæderlighed. Slet ikke, når det er en medarbejder på 
  mellemlederplan.
  
  
  
  